PHS241 22-Jan-13 10:03
It's so old it has grown whiskers.
Last Visit: 31-Dec-99 18:00 Last Update: 16-Oct-17 12:52 Refresh « Prev1...13683136841368513686136871368813689136901369113692 Next » Bisse koncert og artist talk - Kongens Lyngby, Dania
Event organized by Lyngby-Taarbæk Bibliotekerne
Wydarzenia - Dania, Kongens Lyngby Comair ’n boelie, sê klein firma wat hy wil uitskop | Netwerk24
Deur Francois Williams 18 Oktober 2019 05:15
Comair volg die hoogste standaarde in sy sakebedrywighede en handhaaf dit reeds vir meer as 73 jaar.
Barbara Walsh, stigter en besturende direkteur van die leierskapkonsultasiefirma Metaco, is in ’n regstryd gewikkel met die lugdiensmaatskappy Comair.
Só reageer die lugdiensmaatskappy Comair, wat die laekostelugdiens Kulula en die plaaslike franchise van British Airways bedryf, op bewerings dat hy oneties, aggressief en in kwader trou opgetree het in sy transaksie met die kleinsakeonderneming Metaco.
“Ongelukkig werk alle samesmeltings en vennootskappe nie uit nie, en dit was die geval met Metaco. Die saak is die onderwerp van regstappe en ons is nie van plan om die saak deur die media te voer nie,” het Comair Donderdag gesê.
Dit kom ná bewerings deur Barbara Walsh, stigter en besturende direkteur van Metaco, dat Comair aggressiewe boelietaktiek teen die onderneming gebruik het toe hy in Junie skielik besluit het om die oorname van Metaco ongedaan te maak.
Comair het Metaco in Julie verlede jaar vir R30,3 miljoen gekoop. Dit is ’n leierskapkonsultasiefirma en sou Comair help om ’n innoveringsakademie vir die internasionale lugvaartsektor te skep, volgens Walsh.
Maar Comair se sake met Metaco is daarna binne ses maande met 80% gesny en boonop het Comair terugbetaling geëis vir ’n lening van R1,7 miljoen wat hy aan Metaco toegestaan het.
Glenn Orsmond, mede- uitvoerende hoof van Comair, het op 15 Julie ook daarop aangedring dat Metaco R12,8 miljoen plus rente – deel van die koopprys vir die onderneming – terugbetaal. Dit was toe hy nog nie eens amptelik die rol van uitvoerende hoof beklee het nie, beweer Walsh.
Sy meen Comair het oneties en konfronterend opgetree en nou moet die stigters van Metaco sukkel om die stukke op te tel van ’n eens florerende onderneming. Comair het in kwader trou opgetree, meen Walsh.
“Dié korporatiewe vyandigheid stem nie ooreen met Comair se uitgesproke waardes van integriteit, sterk etiek en goeie korporatiewe bestuur nie. As ’n onderneming is Metaco piepklein vergeleke met Comair. Maar ons sterk en etiese beginsels rig ons as ’n onderneming op ons pad vorentoe,” sê Walsh.
Comair het met die onlangse bekendmaking van sy resultate vir die boekjaar tot einde Junie gesê hy het besluit om van Metaco ontslae te raak weens swak prestasie.
Comair se aandeelprys was Donderdagmiddag meer as 3% laer op R3.
Meer oor: Metaco | British Airways | Kulula | Comair | Lugdienste